Author: gregusova
Company: UVSR

Návrh

zamerania kontrolnej činnosti Úradu vlády SR na I. polrok 2002

A. Úloha prechádzajúca z II. polroku 2001:

1.  Kontrola plnenia úloh vyplývajúcich z uznesenia vlády SR  k "Návrhu opatrení, ktoré stanovujú spôsob prístupu k informáciám v súlade s dokumentom AUDIT a so zákonom o slobodnom prístupe k informáciám" (uznesenie vlády SR č. 1078/2000).

Kontrolované 
subjekty:	vybrané ministerstvá (Ministerstvo životného prostredia SR, Ministerstvo hospodárstva SR, Ministerstvo obrany SR, Ministerstvo pre správu a privatizáciu národného majetku SR)

Cieľ:	zistiť vecné a včasné plnenie úloh vyplývajúcich z uznesenia vlády SR v nadväznosti na dodržiavanie zákona č. 211/2000 Z.z. o slobode informácií. V prípade zistenia nedostatkov zabezpečiť, aby boli prijaté opatrenia na ich odstránenie.

Termín:	výkon kontroly:           - december  2001
	realizácia - vláda SR   - január 2002

Externá
spolupráca:	útvary kontroly ministerstiev – predložia záväznú informáciu
(§ 14 ods. 1 zákona 	  (Ministerstvo     financií   SR,         Ministerstvo   vnútra   SR,  
NR SR č. 10/1996 Z.z.)   Ministerstvo zdravotníctva SR, Ministerstvo dopravy, pôšt a telekomunikácií SR, Ministerstvo práce, sociálnych vecí a rodiny SR, Ministerstvo zdravotníctva SR, Ministerstvo kultúry SR, Ministerstvo spravodlivosti SR, Ministerstvo školstva SR, Ministerstvo výstavby a regionálneho rozvoja SR, Ministerstvo pôdohospodárstva SR)

B. Nové úlohy:

2. Kontrola zabezpečenia systému a výkonu  finančnej kontroly prostriedkov poskytnutých SR z predvstupových nástrojov Európskej únie.

Kontrolovaný 
subjekt:	Ministerstvo financií SR a príslušné organizačné útvary,
	Ministerstvo pôdohospodárstva SR a SAPARD – agentúra,
	Ministerstvo životného prostredia SR, Ministerstvo dopravy pôšt a telekomunikácií SR a ISPA - agentúra

Cieľ:	zistiť, ako je z hľadiska funkčnosti zabezpečený systém a výkon finančnej kontroly prostriedkov poskytnutých SR Európskou úniou, nadväzne na podpísané Memorandum o porozumení z roku 1998 a na Dohodu o administratívnej spoluprácu z roku – apríl 1999, ako aj ďalších dokumentov. V prípade zistenia nedostatkov zabezpečiť, aby boli prijaté opatrenia na ich odstránenie.

Termín:	výkon kontroly:         -  január 2002
	realizácia - vláda SR -  marec 2002

3. Kontrola plnenia úloh z uznesení vlády SR splatných v IV. štvrťroku 2001 so zameraním na dodržiavanie zákona NR SR č. 231/1999 Z.z. o štátnej pomoci a nadväzujúcich uznesení vlády.

Kontrolované 
subjekty:	vybrané ministerstvá a okresné úrady

Cieľ:	zistiť dodržiavanie zákonnosti, nadväzujúcich uznesení vlády a interných predpisov pri poskytovaní štátnej pomoci. V prípade zistenia nedostatkov zabezpečiť prijatie opatrení na ich odstránenie.

Termín:			  výkon kontroly:          - február - marec 2002
	realizácia - vláda SR - máj 2002

4.   Kontrola plnenia úloh vybraných uznesení vlády SR súvisiacich  so zabezpečovaním schváleného štátneho rozpočtu na rok 2001 splatných v IV. štvrťroku 2001 (uznesenie vlády SR č. 274/2001).

Kontrolované 
subjekty:	vybrané ministerstvá

Cieľ:	zistiť vecné a časové plnenie úloh zameraných na zabezpečenie schváleného štátneho rozpočtu na rok 2001. V prípade zistených nedostatkov zabezpečiť, aby boli prijaté opatrenia na ich odstránenie.

Termín:	výkon kontroly:          - apríl 2002 
	realizácia - vláda SR - máj 2002

5.  Kontrola plnenia úloh z uznesení vlády SR splatných v  I. štvrťroku 2002, so zameraním na uznesenie vlády SR týkajúcich sa riešenia nedostatkov v zariadeniach sociálnych služieb, v nadväznosti na zabránenie mučenia a neľudského, či ponižujúceho zaobchádzania alebo trestania (CPT) – (uznesenie vlády SR č. 979/2001).

Kontrolované 
subjekty:	vybrané ministerstvá a KÚ (Ministerstvo spravodlivosti SR, Ministerstvo vnútra SR, Ministerstvo zdravotníctva SR, Ministerstvo práce, sociálnych vecí a rodiny SR)

Cieľ:	zistiť vecné a časové plnenie úloh vyplývajúcich z uznesení vlády SR, týkajúcich sa riešenia nedostatkov v týchto zariadeniach sociálnych služieb (CPT). V prípade zistených nedostatkov zabezpečiť prijatie opatrení na ich odstránenie.

Termín:	výkon kontroly:           - máj – jún 2002
	realizácia - vláda SR  - august 2002

Externá
spolupráca:			útvary kontroly ministerstiev (Ministerstvo spravodlivosti SR, 
(§ 14 ods. 1 zákona 		Ministerstvo vnútra SR, Ministerstvo zdravotníctva SR,   
NR SR č. 10/1996 Z.z.)	Ministerstvo práce, sociálnych vecí a rodiny SR, Ministerstvo financií SR)

C. Ďalšie úlohy Úradu vlády SR v oblasti kontroly:

6.   Informácia o vybavovaní petícií a sťažností za rok 2001 Úradom vlády SR a orgánmi štátnej správy.

Cieľ:	poskytnúť vláde SR bilančnú informáciu o počte, zameraní a vyhodnotení petícií a sťažností vybavovaných v roku 2001 orgánmi štátnej správy.

Termín:			  spracovanie:               - marec 2002 
	realizácia - vláda SR - apríl 2002

Externá
spolupráca:	útvary kontroly  ústredných  orgánov  štátnej  správy  a odbory 
(§ 16 ods. 1 zákona 	kontroly KÚ
NR SR č. 152/1998 Z.z.)

7. Kontrola vybavovania a prešetrovania petícií a sťažností, ktoré prináležia do pôsobnosti Úradu vlády SR.

Cieľ:	vykonávať operatívnu kontrolu alebo prešetrovanie takých petícií a sťažností, ktoré poukazujú na závažné nedostatky v činnosti prednostov KÚ a OÚ, štátnej správy a tiež vyplývajú zo zákonných povinností Úradu vlády SR alebo ich kontrolu, resp. prešetrenie bude potrebné vykonať na základe rozhodnutia predsedu vlády SR, podpredsedov vlády SR a vedúceho Úradu vlády SR. O všetkých došlých podaniach spracovávať štvrťročné informácie.

Termín:	výkon kontroly:              - priebežne v I. polroku 2002
realizácia                        - vláda SR, vedúci Úradu vlády SR 
  do 1 mesiaca od výkonu kontroly,  
  resp. prešetrenia sťažnosti

Externá
spolupráca:	podľa  obsahu  petície  alebo  sťažnosti  vecne   zainteresované 
(§ 16 ods. 1 zákona 	orgány štátnej správy na všetkých stupňoch riadenia
NR SR č. 152/1998 Z.z.)

	Kontrolné úlohy z oblasti obrany, ochrany a bezpečnosti realizuje Kontrolný odbor Sekcie OOB Úradu vlády SR, s predložením správ o výsledku jednotlivých kontrol na plánované rokovania Rady obrany štátu.